
Parlamentul României

Camera Deputaţilor
	Comisia pentru muncă şi protecţie socială
	
	Comisia pentru buget, finanţe şi bănci


	Bucureşti,
	12 decembrie 2017

	Nr.
	4c-7/1070

	Bucureşti,
	12 decembrie 2017

	Nr.
	4c-2/1003


RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr.62/2017 privind completarea art.II din Legea nr.152/2017 pentru aprobarea Ordonanţei de urgenţă a Guvernului nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru buget, finanţe şi bănci au fost sesizate, prin adresa nr. PLx 371/2017 din 23 octombrie 2017 cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.62/2017 privind completarea art.II din Legea nr.152/2017 pentru aprobarea Ordonanţei de urgenţă a Guvernului nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare.
Proiectul de lege a fost adoptat de Senat în şedinţa din 17 octombrie 2017.

Proiectul de lege are ca obiect de reglementare completarea cadrului legal prin stabilirea salariilor lunare ale funcţionarilor publici cu statut special din sistemul administraţiei penitenciare care nu au beneficiat de aplicarea majorărilor prevăzute de Legea nr.152/2017 şi de Ordonanţa de urgenţă a Guvernului nr. 56/2017.
La dezbaterile care au avut loc în şedinţa Comisiei pentru muncă şi protecţie socială din data de 12 decembrie 2017 şi-au înregistrat prezenţa 21 deputaţi, din totalul de 24 membri ai comisiei, care au hotărât, cu unanimitate de voturi, adoptarea proiectului de lege cu amendamente.  
La lucrările Comisiei pentru buget, finanţe şi bănci din data de 12 decembrie 2017 şi-au înregistrat prezenţa 25 deputaţi, din totalul de 25 membri ai comisiei, care au hotărât, cu majoritate de voturi, adoptarea proiectului de lege cu amendamente.  
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.


În urma finalizării dezbaterilor, membrii Comisiilor propun plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport. 

PREŞEDINTE,




PREŞEDINTE,

Adrian Solomon




Viorel Ştefan
SECRETAR,





SECRETAR,


Violeta Răduţ




Marilen-Gabriel Pirtea

Întocmit,

Consilier parlamentar Lidia Vlădescu



Consilier parlamentar Florentina Rădoi
Consilier parlamentar Camelia Revenco
ANEXA

AMENDAMENTE ADMISE

În urma dezbaterilor, Comisiile propun adoptarea proiectului de lege cu următoarele amendamente:
	Nr. crt.
	Text ordonanţă
	Text adoptat de Senat
	Text propus de comisii

(autor amendament)
	Motivare

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.62/2017 privind completarea art. II din Legea nr.152/2017 pentru aprobarea Ordonanţei de urgenţă a Guvernului nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare


	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr.62 din 30 august 2017 privind completarea art.II din Legea nr.152/2017 pentru aprobarea Ordonanţei de urgenţă a Guvernului nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, publicată în Monitorul Oficial al României, Partea I, nr.719 din 5 septembrie 2017.


	Devine art.I nemodificat 
	Pentru respectarea normelor de tehnică legislativă.

	3. 
	Articol unic. - La articolul II din Legea nr. 152/2017 pentru aprobarea Ordonanţei de urgenţă a Guvernului nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, publicată în Monitorul Oficial al României, Partea I, nr. 487 din 27 iunie 2017, cu completările ulterioare, după alineatul (7) se introduce un nou alineat, alineatul (8), cu următorul cuprins:

"(8) Prevederile alin. (5) şi (7) se aplică în mod corespunzător şi funcţionarilor publici cu statut special din sistemul administraţiei penitenciare."


	__
	Nemodificat 
	

	4. 
	__
	__
	Art.II. - (1) Începând cu drepturile salariale aferente lunii decembrie 2017 se majorează cu 30% cuantumul brut al salariilor de bază de care beneficiază personalul din cadrul: 

a) Academiei Oamenilor de Știință din România;

b) cluburilor sportive universitare;

c) Institutul Cultural Român;
d) Secretariatul de Stat pentru Culte;
e) instituţiilor publice de spectacole sau concerte aflate în subordinea consiliilor locale sau judeţene, care nu a beneficiat de majorări salariale potrivit Ordonanţei de urgenţă a Guvernului nr. 2/2017 privind unele măsuri fiscal-bugetare, precum şi modificarea şi completarea unor acte normative, cu modificările şi completările ulterioare.
Autori: membrii comisiilor

	Având în vedere faptul că salariile de bază ale acestor categorii de personal se situează la un nivel foarte scăzut faţă de alte categorii de personal cu atribuţii similare.

Pentru a elimina unele discrepanţe salariale care s-au menţinut de la apariţia Legii nr.284/2010.

	5. 
	__
	__
	Art.III. – (1) Începând cu drepturile salariale aferente lunii decembrie 2017 se majorează cu 15% cuantumul brut al salariilor de bază ale personalului din aparatul propriu al Ministerului Muncii și Justiției Sociale și din instituțiile aflate în subordinea și sub autoritatea acestuia, precum și ale personalului din serviciile publice deconcentrate ale instituțiilor din subordinea și sub autoritatea Ministerului Muncii și Justiției Sociale.

(2) Începând cu drepturile aferente lunii decembrie 2017, pentru personalul din cadrul Administraţiei Prezidenţiale şi al Secretariatului General al Guvernului, funcţionari publici şi personal contractual, care desfăşoară activităţi de reprezentare în relaţia cu terţii, se acordă o majorare de 15% a salariului de bază.”

Autori: membrii comisiilor

	(1) Având în vedere faptul că salariile de bază ale acestei categorii de personal se situează la un nivel foarte scăzut faţă de alte categorii de personal cu atribuţii similare.

De asemenea, majorarea este necesară, ţinând cont de atribuţiile, responsabilităţile de natură financiară în ceea ce priveşte stabilirea şi plata drepturilor de asistenţă socială, precum şi de lipsa de personal din sistem, dar şi salariile atractive de la nivel teritorial ale altor instituţii, care duc la migrarea personalului din serviciile publice deconcentrate ale instituțiilor din subordinea și sub autoritatea Ministerului Muncii și Justiției Sociale.

(2) Reprezentarea interesului acestor instituții în relațiile cu terții se poate realiza atât prin consilieri juridici, cât și prin alte persoane, care ocupă funcții pe diverse domenii, în baza unei împuterniciri date de conducătorul instituției. 

	6. 
	__
	__
	Art.IV. – (1) Începând cu drepturile aferente lunii decembrie 2017, salariile de bază ale înalților funcționari publici, funcționarilor publici de conducere și execuție, personalului contractual de conducere și execuție, cu excepția personalului de specialitate, din cadrul Curții de Conturi, se stabilesc la nivelul aflat în plată aferent funcțiilor din cadrul serviciilor Parlamentului.

(2) Stabilirea salarizării potrivit alin.(1) se face prin hotărâre a Plenului Curții de Conturi, la propunerea ordonatorului principal de credite, pe baza datelor comunicate de către ordonatorii principali de credite din cadrul serviciilor Parlamentului.

Autori: membrii comisiilor

	Având în vedere faptul că salariile de bază ale acestei categorii de personal se situează la un nivel foarte scăzut faţă de alte categorii de personal cu atribuţii similare.


	7. 
	__
	__
	Art.V. - De la data intrării în vigoare a prezentei legi se majorează cu 35% cuantumul brut al salariilor de bază ale personalului care îndeplinește atribuțiile prevăzute la art. 13 alin.(1) din Ordonanța de urgență a Guvernului nr.28/2013 pentru aprobarea Programului Național de Dezvoltare Locală, cu modificările și completările ulterioare.

Autori: membrii comisiilor

	Prin această măsură se asigură un tratament egal și nediscriminatoriu pentru funcționarii din cadrul MDRAPFE care gestionează fonduri publice, indiferent de sursa de proveniență a acestora, cu atât mai mult cu cât unele dintre proiectele finanțate din Program au fost eligibile ca proiecte fazate pe programele operaționale, procedurile de implementare fiind similare, în conformitate cu legislația națională privind investițiile publice.

Prin implementarea majorării salariale nu se va înregistra un impact financiar major asupra bugetului MDRAPFE întrucât majorarea salarială se va acoperi din resursele disponibile în limita bugetului aprobat, iar numărul de personal este mic.

